MIRROR正於美加進行《MIRROR FEEL THE PASSION CONCERT TOUR 2024》巡迴演唱會,早前除接受FOX電視台訪問外,12子亦接受了CNN主播Julia Chatterley的訪問,而有關訪問於今日香港早上時間在CNN International頻道中播出。
MIRROR在受訪時除了介紹自己的出身,以及曲風等團隊資料外,他們亦回答了連串音樂以外的問題,其中Julia問道:「我唔問Fans唔會原諒我,你哋邊個拍緊拖?」Ian即搶先回應:「我哋有一個就快結婚喇!」12子聽到都拍掌和應,就連Julia聽到都尖叫,然後眾人的目光都放在Stanley身上。Stanley也乖乖的甜笑回答:「我有一段穩定嘅關係,係我入行前已經喺埋一齊。」然後Edan又代Julia問哪一位成員單身,除了他自己以外,Jer、AK、Ian、姜濤、Alton、Anson Lo及Jeremy都齊齊舉手。
8子舉手認單身
其實在巡演之前,MIRROR亦曾接受權威音樂雜誌《Rolling Stone》的訪問,Julia十分睇好MIRROR,所以她特別帶來雜誌讓眾人簽名,同時亦有問及大家能夠登上雜誌的感受,Stanley即表示:「太驚喜了,係好唔真實嘅一件事。」除此之外,Julia亦有問到團員之間可有拗撬,Edan就回應道:「講真我哋冇乜拗撬,但有時我哋會有唔同嘅意見,例如嚟緊我哋會出乜嘢歌,跳舞想跳邊種Style,係討論嘅情況比較多。」而Tiger亦表示,他與Jeremy是隊友之間的橋樑,如果真有拗撬,就會充當和事佬,Jeremy亦指二人有時都會採取沉默的方式,以免火上加油。
其實MIRROR都有自己一個WhatsApp群組,當被問及誰最少在Group內回應,Stanley即大爆:「Jer!佢成日都唔覆Message。」就連Jer自己都承認,自言:「我係會失蹤㗎!」談過戀愛狀況、溝通方式後,MIRROR眾人亦分享了工作以外的生活,其中AK表示:「唔使開工我會全日同隻狗猜柴一齊,玩足一日。」Edan分享道:「我哋有啲亦會打籃球、打機。」Alton亦說:「我會揸車,因為咁樣可以有一個好個人嘅空間。」
在推出過《Rumours》及最新派台《Day 0》兩首單曲後,MIRROR在海外有更多人認識,被問到想跟美國或英國哪位歌手合作,AK即自爆很愛Usher,而且更即場示愛,他道:「Usher,希望可以同我哋合作啦!多謝你。」Stanley則揀Bruno Mars,他說:「佢唔單只唱得好,跳舞亦十分出色。」不少隊員如姜濤及Anson Lo都揀Taylor Swift,而Tiger則鍾情Band Sound,並說:「我想同Band合作,例如Bon Jovi,可以同一啲類似嘅Rock Band合作就好了。」